# Tiszanána Község Önkormányzata Képviselő testületének 5/2020.II.28.) önkormányzati rendelete: A piac működéséről.

Tiszanána község Képviselő-testülete az Alaptörvény 32. cikk (2) bekezdésében rögzített eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) 14. pontjában meghatározott feladatkörében eljárva, a vásárokról, a piacokról és a bevásárlóközpontokról szóló 55/2009. (III.13.) Korm. rendeletben foglaltak alapján a helyi piac működéséről és üzemeltetéséről a következőket rendeli el:

# A rendelet hatálya

**1.§**

(1) A rendelet hatálya kiterjed Tiszanána község közigazgatási területén, a tiszanánai   
 1746 helyrajzi számú önkormányzati tulajdonú ingatlanon üzemeltetett állandó piacra   
 (a továbbiakban: piac).

(2) A rendelet személyi hatálya kiterjed:

1. a vásáron, a piacon értékesítési, vagy szolgáltató tevékenységet folytatókra,
2. a piacot fenntartóra, üzemeltetőre, valamint
3. vásár, a piac terültén tartózkodókra.
4. Nem terjed ki a rendelet hatálya az alkalmi árusításra akkor sem, ha az eladó azt vásár   
    elnevezéssel szervezi, továbbá az egyedi engedély alapján a közterületen folytatott   
    árusításra.
5. A rendelet hatálya alá tartozó piaci területeken folytatott kereskedelmi és szolgáltatási   
    tevékenységeknek meg kell felelnie a jogszabályban előírt kereskedelmi, építésügyi,   
    közegészségügyi, élelmiszerlánc-biztonsági, élelmiszerhigiéniai, állategészségügyi,   
    növény - egészségügyi, környezetvédelmi, munkavédelmi és tűzvédelmi   
    követelményeknek.

**Piac fenntartása**

**2. §**

(1) Tiszanána község Önkormányzata (továbbiakban: Fenntartó) a lakosság   
 élelmiszerekkel, közszükségleti cikkekkel történő jobb ellátása érdekében - e   
 rendeletnek megfelelően – piacteret tart fenn.

1. A fenntartó a piac üzemeltetését átadja az ENTER-NÁNA Nonprofit Kft-nek, aki   
    ellátja a piac üzemeltetését, rendjének biztosítását, a helypénzek, a helyfoglalási díjak   
    beszedését.

# A piacok jellege, helye és ideje

**3.§**

1. Az Önkormányzat által fenntartott piac helye: Tiszanána belterület 1746 helyrajzi   
    számú 56-osok tere elnevezésű terület
2. A piac nyitva tartása: hétfőtől - szombati napokon: 6.00-12.00 óráig.
3. Alkalmi (ünnepi) vásár esetenként a lakosság igényének megfelelően az ünnephez,   
    rendezvényhez kapcsolódó jellegzetes árucikkek értékesítésére rendezheti az erre a   
    célra kijelölt helyen a (2) bekezdésben szabályozott nyitvatartási időn túl.
4. Igény esetén előzetes az írásbeli bejelentés alapján a megállapított piaci nyitva tartáson   
    túl 1. számú melléklet alapján meghatározott összeg csekken történő befizetése után   
    lehetséges a bejelentésben megjelöltek alapján.
5. Az állandó piac elsősorban termelői piac, a szabad helyek függvényében lehetőség van   
    iparcikk és ruházati termékek árusítására is.
6. Az (1) - (2) bekezdésben meghatározott időpontokon túl a piacok és vásárok területén   
    kereskedelmi és szolgáltatási tevékenység nem folytatható.

# Piaci árusítás feltételei

1. **§**
2. A piacon gazdálkodó szervezet, alapítvány, társadalmi szervezet, mezőgazdasági   
    termelő (őstermelő), népművész, népi iparművész, képzőművész és fotóművész   
    árusíthat.
3. A vállalkozói igazolvánnyal nem rendelkező magánszemély üzletszerű kereskedelmi   
    tevékenységet nem folytathat, tovább-eladás céljára beszerzett árut nem értékesíthet.
4. Használt cikket az hozhat forgalomba, aki erre jogosító engedéllyel rendelkezik.   
    Kizárólag használt tárgyait alkalomszerűen magánszemély is forgalomba hozhatja.
5. Az üzemeltető a piacon árusítóktól az árusításra jogosító engedélyeket ellenőrizheti és   
    szabálytalan árusítás vagy engedély nélküli árusítás esetén megtilthatja az árusítást, és   
    az árusítót kitilthatja a piac területéről.

# Piacon és vásáron forgalmazható áruk

1. **§**
2. A mezőgazdasági őstermelői igazolvánnyal rendelkező személy, valamint a kistermelő   
    vásáron, piacon kizárólag a külön jogszabály szerint meghatározott termékeket   
    értékesítheti, az abban meghatározott feltételek szerint.
3. Gyűjtött, szedett gomba vásáron, piacon csak ott árusítható, ahol a gombaértékesítési   
    engedély kiadására és értékesítés ellenőrzésére a piac területén a teljes nyitvatartási   
    idő alatt gombavizsgáló szakellenőr működik.
4. Népművész, népi iparművész, a képzőművész, kézműves és a fotóművész a saját   
    előállítású alkotásait árusíthatja.
5. Az egyéni vállalkozónak vagy mezőgazdasági kistermelőnek nem minősülő, valamely   
    EGT - államban lakóhellyel vagy székhellyel rendelkező magánszemély a tulajdonát   
    képező vagyontárgyakat - az (5) bekezdésben meghatározott termékek kivételével – a   
    piacon alkalomszerűen értékesítheti. Nem tekinthető használt cikknek a kozmetikai   
    termék, az élelmiszer, a takarmány, az élvezeti cikk.
6. Vásáron és piacon nem hozható forgalomba:
7. a 210/2009. (IX.29.) Korm. rendelet 3. mellékletében felsoroltak,
8. kábítószer és pszichotróp anyag, illetve annak minősülő termék,
9. gyógyszer, gyógyszernek nem minősülő gyógyhatású anyag vagy készítmény,   
    gyógyászati segédeszköz, veszélyesnek minősülő anyag é készítmény,   
    növényvédő szer, növényvédelmi célú és termelésnövelő anyag, valamint   
    állatgyógyászati termék,
10. az Országos Tűzvédelmi Szabályzat szerint robbanásveszélyes osztályba   
     tartozó anyag,
11. e) veszélyes hulladék,

f) drágakő, nemesfém, nemesfémből készült ékszer, díszműáru és egyéb tárgy

g) jövedéki termék.

# Helyfoglalás

**6.§**

(1) Piacon az árukat, illetőleg a szolgáltatók helyét az üzemeltető jelöli ki   
 közegészségügyi szempontok figyelembevételével. A kijelölt hely önkényesen nem   
 változtatható meg, nem cserélhető el. Állatot csak fajonként külön elkülönítve lehet   
 elhelyezni.

(2) Piacon a termelő, illetve kereskedő részére az igények és lehetőségek alapján állandó   
 piaci hely biztosítható, amennyiben minőségileg megfelelő terméket hoznak   
 forgalomba.

1. Helyfoglalási szerződéssel rendelkező árusok a piac kezdési időpontjától számított 2   
    órán belül (legkésőbb 8,00 óráig) nem foglalják el helyeiket, azt az üzemeltető   
    alkalmi helyhasználatra kiadhatja.
2. Az üzemeltető a piac befogadóképességéig biztosíthat helyet az árusításhoz.
3. A tartós helyhasználatba nem adott szabad területeken az érkezési sorrend   
    érvényesül.

# Helypénz

**7.§**

1. A piacra elárusításra felvitt árukat szállító járművek után, illetőleg az elfoglalt terület   
    alapján az 1. mellékletben megszabott helypénzdíj megfizetése kötelező.
2. Helypénz csak a ténylegesen elfoglalt terület nagysága után fizetendő. A fizetendő díj   
    szempontjából minden megkezdett m2 egésznek számít.
3. Az üzemeltető a befizetett helypénznek megfelelően dátummal ellátott nyugtát köteles   
    adni, melyet az eladó köteles a piac, vásár végéig megőrizni, és azt ellenőrzésnél   
    felmutatni.
4. A helybiztosítási szerződés esetében a kereskedő a szerződéshez mellékelt készpénz   
    átutalási megbízáson köteles az e rendelet 1. mellékletében meghatározott összeget   
    megfizetni és a befizetést igazoló készpénz-átutalási megbízást az árusítási napokon   
    kérésre felmutatni.

# A piac fenntartásának feltételei

**8.§**

(1) A piacon az árusítással kapcsolatos összes hatósági, vám, tűzrendészeti,   
 közlekedésrendészeti, élelmiszer higiéniai, fogyasztóvédelmi, állategészségügyi   
 szabályokat be kell tartani.

1. A helyhasználó köteles az árusító helyet a közegészségügyi rendelkezéseknek   
    megfelelően tisztán tartani. Minden szemetet, állati és növényi hulladékot az árusító a   
    kijelölt szemétgyűjtőbe köteles elhelyezni, és az árusító helyet tisztán elhagyni.
2. Az árus köteles az árusítóhelyén a vásárlók számára jól láthatóan és olvashatóan   
    feltüntetni a nevét, címét, székhelyét, és telefonszámát.
3. Az árus az árusítóhelyen kizárólag hitelesített mérleget, súlyt vagy egyéb mérőeszközt   
    használhat. Ha az árumérlegelés külön kosár, doboz, vagy egyéb eszköz   
    felhasználásával történik, azon a mérőedény súlyát maradandó módon a vevő által is   
    jól láthatóan fel kell tüntetni.

**Rendészeti szabályok**

**9. §**

(1) A piacon árusítók az árujuk kirakodása idejére a piac melletti sávot, területet   
 használhatják. A kirakodás után kötelesek a gépjárművel a sávot elhagyni.

**10. §**

1. A piac- és vásártéren lévő építményeket, árusító asztalokat, berendezési tárgyakat,   
    fákat megrongálni, bepiszkítani, a helyéről eltávolítani tilos.
2. Az árusító sátrakat, asztalokat és az árut úgy kell elhelyezni, hogy azok a közlekedést   
    ne akadályozzák, a helyhasználó a bérelt területen kívül máshol nem árusíthat, árut,   
    göngyöleget nem rakhat le.
3. A piac és a vásár területéről az áruszállításra szolgáló járműveket a rakodást követően   
    haladéktalanul a piacon kívül az erre a célja kijelölt területen kell elhelyezni. Ezen   
    rendelkezés nem vonatkozik azon esetre, amikor az értékesítés a piacon az erre kijelölt   
    helyen járműről vagy mozgóboltból történik.
4. Az árusító köteles az áru származására, minősége és mennyisége, valamint az árak   
    tekintetében az üzemeltetőnek, illetve a vonatkozó jogszabály szerint ellenőrzésre   
    jogosultaknak, továbbá a statisztikai adatgyűjtőknek felvilágosítást adni és kérésükre   
    bizonyító iratot felmutatni (vállalkozói igazolvány, helyfoglalást igazoló számla).
5. A sátrakat és az árusok eszközeit, tárgyait, az el nem adott árut az árusítás befejeztével   
    a piac területéről el kell szállítani.
6. A vásár és piac területén a nyílt térben tüzet rakni tilos, a tűzrendészeti előírások   
    megtartása mindenkire nézve kötelező.
7. A vásárok és a piacok rendjét a jogszabályban erre felruházott szervezeten túl az   
    üzemeltető ellenőrzi.
8. Az árusító az általa okozott kárért, balesetért a polgári jog szabályai szerint   
    felelősséggel tartozik.

# Záró rendelkezések

**11.§**

1. A rendeletben nem szabályozott kérdésekben a kereskedelemről szóló 2005. évi   
    CLXIV. törvény, a vásárokról, a piacokról és a bevásárlóközpontokról szóló 55/2009.   
    (III.13.) Korm. rendelet, illetve a várási, piaci és vásárcsarnoki árusítás   
    közegészségügyi szabályairól szóló 59/1999. (XI.26.) EüM rendelet rendelkezései az   
    irányadók.
2. Ez a rendelet kihirdetését követő napon lép hatályba.
3. Hatályát veszti a vásárokról és piacokról szóló 3/2004 (II.19.) önkormányzati rendelet

Kivonat hiteléül:

Tiszanána, 2020. február 28. Dr. Joó István

jegyző

**A vásárokról és piacokról szóló 5/2020.(II.28.) önkormányzati rendelet:**

**1. melléklete**

|  |  |
| --- | --- |
| **Piac helyfoglalási díjak:** | **2020. év** |
| Helyi őstermelők árusító asztal | **220,-Ft/nap** |
| Árusító asztal havi bérlet helyi őstermelőknek | **1.600,-Ft/hó** |
| Árusító asztal nem helyi árusoknak | **370,-Ft/nap** |
| Kis stand 4 m2-ig | **700,-Ft/nap** |
| Közepes stand 4 m2 – 10 m2 között | **1.700,-Ft/nap** |
| Nagy stand 10 m2 felett | **2.700.-Ft/nap** |
| Árusító faház | **10.000 Ft/hó** |
| Áramhasználati díj | **1.700,- Ft/alkalom** |
| Helyfoglalási díj helyi rendezvény esetén | **5.000,- Ft/alkalom** |